paragraph_text: Studirao je slikarstvo u Zagrebu. Diplomirao je 1928. godine u klasi Ljube Babića.<ref> Neko je vrijeme radio kao nastavnik u Križevcima, Vukovaru i Karlovcu, a od 1945. godine bio je profesor na Akademiji likovnih umjetnosti u Zagrebu. Rješenjem Ministarstva prosvjete postavljen je za povjerenika Akademije likovnih umjetnosti s time da vrši funkcije rektora škole do njenog sređenja i do redovitog izbora rektora - "Vjesnik", 1. lipnja 1945. godine, br. 36. U izvedbi ranijih slika Detoni naglašava volumene po Cézanneovoj koncepciji izvedbe kompozicije.<ref> Prvo razdoblje njegova stvaralaštva, kada je sudjelovao u radu grupe Zemlja, obilježeno je socijalnim temama; potom je u nekoliko navrata boravio u Parizu. Za prvog boravka u Parizu nastaje ciklus linoreza "Ljudi sa Seine". U temama iz života provincije pokazao je smisao za humor i grotesku. Kasnije su prevladavale ekspresionističke tendencije, a kao prethodnik hrvatskog apstraktnog slikarstva radi slike "Fantazija oronulog zida".